CELEX: 22009D0096
Language: hu
Date: 2009-09-25 00:00:00
Title: Az EGT Vegyes Bizottság 96/2009 határozata ( 2009. szeptember 25. ) az EGT-megállapodás XI. mellékletének (Távközlési szolgáltatások) módosításáról

19.11.2009   
            
            
               HU
            
            
               Az Európai Unió Hivatalos Lapja
            
            
               L 304/8
            
         
      AZ EGT VEGYES BIZOTTSÁG 96/2009 HATÁROZATA
   
   (2009. szeptember 25.)
   az EGT-megállapodás XI. mellékletének (Távközlési szolgáltatások) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XI. mellékletét a 2009. július 3-i 83/2009 EGT vegyes bizottsági határozat (1) módosította.
            
         
               (2)
            
            
               A 3 400–3 800 MHz-es frekvenciasávnak a Közösségen belül elektronikus hírközlési szolgáltatások nyújtására alkalmas földi rendszerek javára történő harmonizálásáról szóló, 2008. május 21-i 2008/411/EK bizottsági határozatot (2) bele kell foglalni a megállapodásba.
            
         
               (3)
            
            
               A 2 500–2 690 MHz-es frekvenciasávnak a Közösségen belül elektronikus hírközlési szolgáltatások nyújtására alkalmas földfelszíni rendszerek érdekében történő harmonizálásáról szóló, 2008. június 13-i 2008/477/EK bizottsági határozatot (3) bele kell foglalni a megállapodásba.
            
         
               (4)
            
            
               A rádióspektrum 5 875–5 905 MHz-es frekvenciasávjának az intelligens közlekedési rendszerek (ITS) biztonsággal összefüggő alkalmazásai érdekében történő harmonizált felhasználásáról szóló, 2008. augusztus 5-i 2008/671/EK bizottsági határozatot (4) bele kell foglalni a megállapodásba.
            
         
               (5)
            
            
               A 169,4–169,8125 MHz frekvenciasáv Közösségen belüli összehangolásáról szóló 2005/928/EK határozat módosításáról szóló, 2008. augusztus 13-i 2008/673/EK bizottsági határozatot (5) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XI. melléklete a következőképpen módosul:
   
               1.
            
            
               A melléklet az 5czc. pont (2008/294/EK bizottsági határozat) után a következő pontokkal egészül ki:
               
                           „5czd.
                        
                        
                           
                              32008 D 0411: a Bizottság 2008. május 21-i 2008/411/EK határozata a 3 400–3 800 MHz-es frekvenciasávnak a Közösségen belül elektronikus hírközlési szolgáltatások nyújtására alkalmas földi rendszerek javára történő harmonizálásáról (HL L 144., 2008.6.4., 77. o.).
                        
                     
                           5cze.
                        
                        
                           
                              32008 D 0477: a Bizottság 2008. június 13-i 2008/477/EK határozata a 2 500–2 690 MHz-es frekvenciasávnak a Közösségen belül elektronikus hírközlési szolgáltatások nyújtására alkalmas földi rendszerek javára történő harmonizálásáról (HL L 163., 2008.6.24., 37. o.).
                        
                     
                           5czf.
                        
                        
                           
                              32008 D 0671: a Bizottság 2008. augusztus 5-i 2008/671/EK határozata a rádióspektrum 5 875–5 905 MHz-es frekvenciasávjának az intelligens közlekedési rendszerek (ITS) biztonsággal összefüggő alkalmazásai érdekében történő harmonizált felhasználásáról (HL L 220., 2008.8.15., 24. o.).”
                        
                     
         
               2.
            
            
               Az 5ct. pont (2005/928/EK bizottsági határozat) a következő szöveggel egészül ki:
               „ , az alábbi módosítással:
               
                           —
                        
                        
                           
                              32008 D 0673: a Bizottság 2008. augusztus 13-i 2008/673/EK határozata (HL L 220., 2008.8.15., 29. o.).”
                        
                     
         2. cikk
   A 2008/411/EK, 2008/477/EK, 2008/671/EK és 2008/673/EK határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. szeptember 26-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. szeptember 25-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
         
      
   
   
      (1)  HL L 277., 2009.10.22., 35. o.
   
      (2)  HL L 144., 2008.6.4., 77. o.
   
      (3)  HL L 163., 2008.6.24., 37. o.
   
      (4)  HL L 220., 2008.8.15., 24. o.
   
      (5)  HL L 220., 2008.8.15., 29. o.
   
      (6)  Alkotmányos követelmények fennállását nem jelezték.